cyanic-selkie/wikianc huggingface dataset:
Αντουάν Ντιό
Εξωτερικοί σύνδεσμοι
Κατηγορία:Καλαθοσφαιριστές Βαλένθια Κατηγορία:Καλαθοσφαιριστές Στρασμπούρ Ίλκιρχ-Γκράφενσταντεν Μπασκέτ Κατηγορία:Σούτινγκ γκαρντ Κατηγορία:Πόιντ γκαρντ Κατηγορία:Καλαθοσφαιριστές Παρί-Λεβαλουά Μπασκέτ Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές Λε Μαν Σαρτ Μπασκέτ Κατηγορία:Γάλλοι καλαθοσφαιριστές Κατηγορία:Παίκτες νικητές Ευρωμπάσκετ Κατηγορία:Καλαθοσφαιριστές στους Θερινούς Ολυμπιακούς Αγώνες 2016 Κατηγορία:Καλαθοσφαιριστές ΑΣΒΕΛ Βιλερμπάν Κατηγορία:Καλαθοσφαιριστές Παγκοσμίου Πρωταθλήματος 2014 Κατηγορία:Καλαθοσφαιριστές Εθνικής Γαλλίας
Μόντικα
Η Μόντικα είναι Δήμος της Ιταλικής επαρχίας της Ραγκούζας στην Περιφέρεια Σικελία στη νότια Ιταλία, βρίσκεται στα Υβλαία Όρη και έχει 54.456 κατοίκους. Η Μόντικα έχει ρίζες από τη Νεολιθική εποχή και κυριαρχούσε σε ολόκληρη την περιοχή που αντιστοιχεί στη σημερινή επαρχία της Ραγκούζας. Μέχρι τον 19ο αιώνα ήταν πρωτεύουσα κομητείας με μεγάλη πολιτιστική, οικονομική και πολιτική επίδραση στη νότια Ιταλία. Μετά από καταστροφικό σεισμό (1693) οικοδομήθηκε με νεοκλασικά κτίρια ρυθμού Μπαρόκ, η UNESCO την ανακήρυξε Μνημείο Παγκόσμιας Κληρονομιάς.
Αρχαιότητα
Ο Θουκυδίδης γράφει ότι η πόλη ιδρύθηκε την περίοδο (1360 π.Χ. - 1031 π.Χ.), τον 7ο αιώνα π.Χ. την κατοίκησαν Σικελοί ως υποτελείς στις Συρακούσες. Η Μόντικα μαζί με ολόκληρη τη Σικελία καταλήφθηκαν από τη Ρωμαϊκή Δημοκρατία μετά τη μεγάλη νίκη της στις Αιγάδες Νήσοι επί της Καρχηδόνας με την οποία έληξε ο Α΄ Καρχηδονιακός Πόλεμος (241 π.Χ.). Η Μόντικα ήταν μία από τις 35 "αυθόρμητα υποταγμένες" πόλεις της Σικελίας και καταπιέστηκε από τον τύραννο Βέρρες, κατόπιν έγινε ανεξάρτητος Δήμος. Ο Πλίνιος ο Πρεσβύτερος και ο Κλαύδιος Πτολεμαίος καταγράφουν την πόλη, το όνομά της εμφανίζεται αργότερα στο Ημερολόγιο του Αυτοκράτορα Αντωνίνου και στην Κοσμογραφία της Ραβέννας. Ο Σίλιος Ιταλικός (26 - 101) τη σχετίζει με τη Νέητο, σημερινή Νότο με την οποία βρίσκεται στην ίδια γειτονιά. Η Μόντικα εκχριστιανίστηκε γρήγορα μαζί με ολόκληρη τη νότια Σικελία, ο ίδιος ο Απόστολος Παύλος ίδρυσε την Επισκοπή των Συρακουσών (61). Ο στρατηγός Βελισάριος έδιωξε τους Οστρογότθους (535) και η Σικελία πέρασε στη Βυζαντινή αυτοκρατορία και τον αυτοκράτορα Ιουστινιανό, ο πληθυσμός της παρέμεινε Ελληνικός μέχρι τη Νορμανδική κατάκτηση τον 11ο αιώνα.
Νεότερα χρόνια
Οι Άραβες κατέκτησαν τη Σικελία και δημιούργησαν το Εμιράτο της Σικελίας, οχύρωσαν την Ακρόπολη και η πόλη πέρασε μεγάλη περίοδο ευημερίας. Οι Νορμανδοί και ο αρχηγός τους Ρογήρος Α΄ της Σικελίας κατέκτησαν τη Μόντικα και την κοιλάδα του Νότο από τους Άραβες (1091). Η Μόντικα έγινε ανεξάρτητη κομητεία με την οικογένεια Κιαραμόντε που είχε υπό τον έλεγχο της το ένα τρίτο της Σικελίας, είχε ανεξάρτητα θεσμικά προνόμια και το δικαίωμα να κόβει δικά της νομίσματα. Την ημέρα της Κοιμήσεως της Θεοτόκου (15 Αυγούστου 1474) οι χριστιανοί κάτοικοι της Μόντικα προχώρησαν σε μεγάλη σφαγή απέναντι στο χριστιανικό στοιχείο της πόλης γνωστή ως "Σφαγή της Αναλήψεως". Το γεγονός αυτό ήταν η μεγαλύτερη σφαγή στην ιστορία της Σικελίας απέναντι σε Εβραίους, σφάχτηκαν 360 αθώοι, το σύνθημα που επικρατούσε ήταν "Χαίρε Μαρία! Θάνατος στους Εβραίους!". Ο σεισμός του 1693 κατέστρεψε το μεγαλύτερο τμήμα της κοιλάδας του Νότο αλλά οι φθορές στη Μόντικα ήταν μικρότερες. Συμμετείχε στην Ιταλική ενοποίηση (1860) και παρέμεινε πρωτεύουσα επαρχίας μέχρι την εποχή που ενσωματώθηκε στην Επαρχία της Ραγκούζας.
Εξωτερικοί σύνδεσμοι
Κατηγορία:Κάστρα στην Ιταλία Κατηγορία:Δήμοι της Επαρχίας της Ραγκούζας
Αχερουσία Πρέβεζας
Η Αχερουσία είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Φαναρίου, του δήμου Πάργας, της περιφερειακής ενότητας (τέως νομού) Πρεβέζης, στην περιφέρεια Ηπείρου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Νικοπόλεως και Πάργας του νομού Πρέβεζας, στο γεωγραφικό διαμέρισμα Ηπείρου.
Γεωγραφία
Η Αχερουσία είναι πεδινό χωριό στο δυτικό τμήμα του νομού Πρεβέζης. Βρίσκεται στον κάμπο του ποταμού Αχέροντα και δίπλα στην επαρχιακή οδό Καναλλακίου-Νεράιδας, σε μέσο σταθμικό υψόμετρο 20. Απέχει 48 χλμ. περίπου ΒΔ. της Πρέβεζας.
Πληθυσμός
(σε παρένθεση ο πληθυσμός της τοπικής κοινότητας)
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1919 ως Γιαννούζι και ορίστηκε έδρα της ομώνυμης κοινότητας του νομού Πρεβέζης. Το 1927 μετονομάστηκε σε Αχερουσία. Με το ΦΕΚ 244Α - 04/12/1997 προσαρτήθηκε στον δήμο Φαναρίου. Με το ΦΕΚ 87Α - 07/06/2010 αποσπάστηκε από τον δήμο Φαναρίου και προσαρτήθηκε στον δήμο Πάργας.
Εξωτερικοί σύνδεσμοι
Κατηγορία:Χωριά του νομού Πρέβεζας
Κάτω Χρυσοβίτσα Αιτωλοακαρνανίας
Γεωγραφία - Αξιοθέατα
Ο οικισμός βρίσκεται ανάμεσα στον Εύηνο ποταμό (Δ.) και τη Τριχωνίδα λίμνη (Α.). Απέχει 35 χλμ. Α.-ΝΑ. από το Αγρίνιο, 47 χλμ. ΒΔ. από την Ναύπακτο και 5,5 χλμ. ΝΑ.-Ν. από το Θέρμο. Το χωριό είναι αραιοκτισμένο σε μικρό λεκανοπέδιο που περικλείεται από λόφους μακίας βλάστησης και μέσα από αυτό διέρχεται η επαρχιακή οδός Θέρμου - Πλατάνου. Οι κάτοικοί του ασχολούνται με τη γεωργία και τη κτηνοτροφία και το αναφέρουν με το όνομα "Βάλτσα". Αξιοθέατα της περιοχής θεωρούνται η Αρχαία Πηγή, τα απομεινάρια Πελασγικού τείχους και οι νερόμυλοι στα στενά του "Βαλτσορέματος". Στην ίδια τοποθεσία, στα βορειοδυτικά του χωριού, σε απόσταση 3,5 χλμ. και νοτιοδυτικά της σημερινής γέφυρας του Εύηνου, βρίσκεται η παλιά σιδερένια γέφυρα Μπέλεϋ που συνέδεε από τη δεκαετία του 1950 την Τριχωνίδα με τη Ναυπακτία.
Διοικητικά
Ως κοινότητα συστάθηκε το 1927 με το ΦΕΚ 207Α-29/09/1927 και η Κάτω Χρυσοβίτσα ορίστηκε έδρα της. Σύμφωνα με το σχέδιο Καλλικράτης μαζί με τη Δοσούλα και το Διάσελλο αποτελούν τη τοπική Κοινότητα Κάτω Χρυσοβίτσης που υπάγεται στο δήμο Θέρμου και σύμφωνα με την απογραφή του 2011 ως κοινότητα έχει πληθυσμό 234 κατοίκους ενώ ως οικισμός 138.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Θέρμου
Ιαματικές πηγές της Ελλάδας
Η Ελλάδα, λόγω και του ηφαιστειογενούς εδάφους πολλών περιοχών της, διαθέτει πληθώρα μεταλλικών και ιαματικών πηγών, άλλες από τις οποίες είναι αξιοποιημένες και άλλες όχι. Συνολικά έχουν καταμετρηθεί πάνω από 750 ιαματικές πηγές, από τις οποίες είναι αξιοποιημένες και επισκέψιμες περίπου οι 150-180. Οι ιαματικές πηγές διαφοροποιούνται με βάση τα μεταλλικά και χημικά στοιχεία και τη θερμοκρασία του νερού, αλλά και τις λοιπές ιδιότητές του. Έτσι υπάρχουν νερά χλωρονατριούχα ή υδροχλωρονατριούχα, όξινα, ραδιούχα, θειούχα κλπ. Με βάση τα στοιχεία αυτά, οι ειδικοί έχουν κατατάξει τις πηγές σύμφωνα και με τις παθήσεις για τις οποίες ενδείκνυνται. Στις μέρες μας ο Σύνδεσμος Δήμων Ιαματικών Πηγών Ελλάδας έχει αποδυθεί σε μια συστηματική προσπάθεια για το χαρακτηρισμό και την αδειοδότηση (με βάση τις σύγχρονες πλέον προδιαγραφές) των ιαματικών πηγών με στόχο την ενίσχυση του θερμαλιστικού τουρισμού στη χώρα μας.
Κακοήθης υπερθερμία
Η κακοήθης υπερθερμία (αγγ.: Malignant hyperthermia ή MH) είναι μια σοβαρή αντίδραση σε ορισμένα φάρμακα που χρησιμοποιούνται για την αναισθησία. Αυτή η αντίδραση εμφανίζεται ως απόκριση σε ορισμένα αναισθητικά αέρια, τα οποία χρησιμοποιούνται για να εμποδίσουν την αίσθηση του πόνου, όταν χορηγούνται μόνα τους ή σε συνδυασμό με ένα μυοχαλαρωτικό που χρησιμοποιείται για την προσωρινή παράλυση κατά τη διάρκεια μιας χειρουργικής επέμβασης.
Ιαματικές πηγές της Ελλάδας
Ιαματικά λουτρά στον ελληνικό χώρο ανά περιοχή
Σχεδόν όλοι οι νομοί της Ελλάδας διαθέτουν ιαματικές πηγές και αρκετοί και οργανωμένα ιαματικά λουτρά.
Κακοήθης υπερθερμία
Τα άτομα με αυξημένο κίνδυνο να εμφανίσουν τη διαταραχή λέγεται ότι έχουν ευαισθησία σε κακοήθη υπερθερμία. Τα άτομα αυτά μπορεί να μη μάθουν ποτέ ότι έχουν την πάθηση εκτός κι εάν έχουν σοβαρή αντίδραση στην αναισθησία κατά τη διάρκεια μιας χειρουργικής επέμβασης. Η διαταραχή αυτή μπορεί να μην εμφανιστεί αμέσως. Πολλά άτομα που αναπτύσσουν την αντίδραση έχουν προηγουμένως εκτεθεί σε ένα φάρμακο ενεργοποίησης και δεν εμφάνισαν την αντίδραση.
Η αντίδραση συνήθως εκδηλώνεται με επικίνδυνα υψηλή θερμοκρασία σώματος, άκαμπτους μύες ή σπασμούς, γρήγορο καρδιακό ρυθμό και άλλα συμπτώματα. Χωρίς έγκαιρη θεραπεία, οι επιπλοκές που προκαλούνται από την κακοήθη υπερθερμία μπορεί να είναι θανατηφόρες. Η θεραπεία γίνεται με δαντρολένιο, παγοκύστες και άλλα μέτρα για την ψύξη της θερμοκρασίας του σώματος, καθώς και υποστηρικτική φροντίδα.
Ιαματικές πηγές της Ελλάδας
Κεντρική Μακεδονία
Στην περιοχή της Βισαλτίας, σε απόσταση περίπου 22 χιλιομέτρων από τις Σέρρες και λίγο έξω από την Νιγρίτα, βρίσκεται η ιαματική πηγή Θερμών. Εκτός από τα θερμά λουτρά, που αναβλύζουν σε θερμοκρασία 35-36 βαθμών Κελσίου, υπάρχει και πηγή μεταλλικού νερού που χαρακτηρίζεται ως αλκαλική οξυπηγή. Το μεταλλικό νερό, ιδιαίτερα κατάλληλο για ποσιθεραπεία παθήσεων του γαστρεντερολογικού, εμπλουτίζεται με ανθρακικό και εμφιαλώνεται. μικρογραφία|Καταρράκτες στο Σιδηρόκαστρο Στο δήμο Σιντικής Σερρών, επτά χιλιόμετρα από το Σιδηρόκαστρο, στο οικισμό Λουτρά, λειτουργεί υδροθεραπευτήριο και πηλοθεραπευτήριο, του οποίου η ιστορία ανάγεται στους βυζαντινούς χρόνους. Το νερό, που αναβλύζει σε θερμοκρασία 43-77°C, χαρακτηρίζεται υποτονικό (χημική σύσταση:Na- Ca- K- HCO3- F-B) και ενδείκνυται για ρευματοπάθειες, μυαλγίες, παθήσεις των αρθρώσεων αλλά και γυναικολογικές παθήσεις. Σημαντικό προσόν των συγκεκριμένω πηγών είναι ότι λειτουργούν όλο το χρόνο και είναι ανοικτές 24 ώρες το 24ωρο.
Κακοήθης υπερθερμία
Η πάθηση αυτή κληρονομείται με αυτοσωμικό επικρατές τρόπο. Οι μεταλλάξεις στο γονίδιο RYR1 ευθύνονται για τις περισσότερες περιπτώσεις ευαισθησίας στην κακοήθη υπερθερμία, ενώ οι μεταλλάξεις στο γονίδιο CACNA1S προκαλούν λιγότερο από το 1% των αντίστοιχων περιπτώσεων. Τα γονίδια αυτά είναι υπεύθυνα για την κωδικοποίηση πρωτεϊνών που παίζουν ουσιαστικό ρόλο στους μύες που χρησιμοποιούνται για την κίνηση (σκελετικοί μύες). Στις περισσότερες περιπτώσεις, η πάθηση προκαλείται από ένα ελάττωμα στον υποδοχέα της ρυανοδίνης. Μέχρι σήμερα, πάνω από 400 παραλλαγές έχουν εντοπιστεί στο γονίδιο RYR1, που βρίσκεται στο χρωμόσωμα 19q13.1, και τουλάχιστον 34 είναι υπεύθυνες για την πάθηση.
Ιαματικές πηγές της Ελλάδας
Δυτική Μακεδονία
Στο Δήμο Αμύνταιου, περίπου 30 χλμ ΝΑ της Φλώρινας υπάρχει πηγή φυσικού μεταλλικού ανθρακούχου και ασβεστούχου νερού. Όπως και στη Σουρωτή, η πρώτη βιομηχανική εμφιάλωση έγινε στη διάρκεια του Α΄Παγκοσμίου Πολέμου από τους Γάλλους. Το 1958 κατασκευάστηκε σύγχρονο εργοστάσιο εμφιάλωσης. Το νερό ενδείκνυται για παθήσεις του γαστρεντερολογικού και η εκμετάλλευσή του γίνεται από το 1992 από τη δημοτική επιχείρηση. μικρογραφία|αριστερά|Το Λιμνοχώρι στις όχθες της λίμνης Ζάζαρης Στον Αετό (Λιμνοχώρι) Αμύνταιου βρίσκεται φυσική ιαματική πηγή στις όχθες της λίμνης Ζάζαρης. Η περιοχή έχει δώσει δείγματα κατοίκησης ήδη από τη Νεολιθική περίοδο. Το ιαματικό νερό, το οποίο χαρακτηρίζεται υπόθερμο, με χημική σύσταση Na-HCO3-SO4-K-F-B υποτονικό, ασθενώς ραδιενεργό, διοχετεύεται σε λίθινους λουτήρες εντός παραδοσιακού κτίσματος, που ενδείκνυται για παθήσεις του πεπτικού και μυοσκελετικού συστήματος. Μόλις 2,5 χλμ από το Άργος Ορεστικό βρίσκεται η ιαματική πηγή Αμμουδάρας με νερό ψυχρό (χημική σύσταση:HCO3-Ca-Na-Mg- Cl), υδροθειούχο, υποτονικό, κατάλληλο για ρευματοπάθειες, αρθρίτιδες και παθήσεις του αναπνευστικού. Το υπάρχον υδροθεραπευτήριο χρονολογείται από το 1998 και λειτουργεί τους μήνες Μάιο ως Οκτώβριο. Στο χωριό υπάρχει και ξενώνας για τη διαμονή των λουομένων. Ανάμεσα στα Γρεβενά και την Καστοριά βρίσκεται το χωριό Κιβωτός, κοντά στο οποίο αναβλύζει ιαματική πηγή, η οποίο ήταν γνωστή ήδη από την οθωμανική περίοδο. Υπάρχει μικρό υδροθεραπευτήριο. Το νερό χαρακτηρίζεται ψυχρό Na-Ca-K-Li-SO4-HCO3-Br-F-HS υποτονικό, ασθενώς ραδιενεργό.
Κακοήθης υπερθερμία
Η συχνότητα των αντιδράσεων κυμαίνεται από 1/5000 έως 1/50.000-100.000 αναισθησίες. Ο κίνδυνος θανάτου με την κατάλληλη θεραπεία είναι περίπου 5% ενώ χωρίς αυτήν είναι περίπου 75%.
Παραπομπές
Κατηγορία:Σπάνιες ασθένειες Κατηγορία:Αναισθησία
Ιαματικές πηγές της Ελλάδας
Θεσσαλία
Στην Αγιά Λάρισας, στο Δ.Δ. Μελιβοίας, βρίσκεται η μοναδική πηγή Κόκκινο Νερό, που πήρε το όνομα της από τα υδροξείδια σιδήρου που δίνουν στα πετρώματα ένα χαρακτηριστικό κοκκινωπό χρώμα. Το νερό είναι ψυχρό, αναβλύζει δηλαδή σε θερμοκρασία 17°C, και είναι κατάλληλο τόσο για ποσιθεραπεία όσο και για ψυχρά λουτρά. Ενδείκνυται ιδιαίτερα για παθήσεις του γαστρεντερολογικού και του ουροποιητικού. Οι ιαματικές πηγές Σμοκόβου απέχουν 35 χλμ από την Καρδίτσα και είναι γνωστές και σε χρήση ήδη από τον 17ο αιώνα. Το νερό αναβλύζει σε θερμοκρασία 42°C και χαρακτηρίζεται υπέρθερμο (χημική σύσταση:HCO3- Na- HS- F) υποτονικό, ασθενώς ραδιενεργό. Οι ιαματικές του ιδιότητες είναι σπουδαίες και βοηθούν στην αντιμετώπιση πολλών παθήσεων, όπως οι ρευματισμοί, οι αρθροπάθειες, οι παθήσεις του αναπνευστικού, του πεπτικού, οι ενδοκρινολογικές ανεπάρκειες, οι δερματικές και γυναικολογικές παθήσεις. Το υδροθεραπευτήριο είναι από τα μεγαλύτερα της Ελλάδας. Μάλιστα η αξιοποίηση των θερμών πηγών αναφέρεται ότι ξεκίνησε στα μέσα του 17ου αιώνα από τους αδελφούς Στραβοένογλου, επιχειρηματίες στις Παραδουνάβιες Ηγεμονίες. Ενάμιση αιώνα αργότερα και ο Αλή Πασάς των Ιωαννίνων εκτίμησε τις ιαματικές ιδιότητες των λουτρών και έγινε θαμώνας τους. Η περιοχή ενδείκνυται για φυσιολατρικές εκδρομές, αλλά και για την επίσκεψη του ιστορικού οικισμού Ρεντίνα.
Ήπειρος
Στα ελληνοαλβανικά σύνορα, κοντά στην Κόνιτσα βρίσκεται το χωριό Αμάραντος, όπου υδρατμοί (ατμίδες) αναβλύζουν από καρστικά ρήγματα. Έχουν διαμορφωθεί εγκαταστάσεις υδροθεραπείας ή καλύτερα ατμοθεραπείας. Οι ατμοθεραπείες προσφέρονται για καταπολέμηση παθήσεων του αναπνευστικού, του κυκλοφορικού, καθώς και για ρευματοπάθειες, αρθρίτιδες και νευραλγίες. Στην ευρύτερη περιοχή της Κόνιτσας, στις όχθες του Σαραντάπορου, βρίσκονται τα ιαματικά λουτρά των Καβασίλων. Γνωστά από τη βυζαντινή περίοδο, αναβλύζουν σε θερμοκρασία περίπου 30 βαθμών Κελσίου και είναι θειούχα (χημική σύσταση:Cl-Na-Ca-HCO3-K-F-B). Το αρχικό κτίσμα καταστράφηκε από τους Γερμανούς στον Β΄Παγκόσμιο Πόλεμο. Το κτίριο του 1964 καταστράφηκε επίσης από πυρκαγιά και αντικαταστάθηκε το 1990 από το υπάρχον λουτροθεραπευτήριο. Στην τοποθεσία Παλιοσάραγα, κοντά στην παραλία Κυανή Ακτή της Πρέβεζας, όπου ο Αλή Πασάς είχε το θερινό του ανάκτορο,αναβλύζει υπόθερμο ιαματικό νερό. Δεδομένης της χημικής του σύστασης κατατάσσεται στην κατηγορία των ομοιόθερμων, ασθενώς χλωρονατριούχων, υδροθειούχων, βαριούχων, μαγνησιούχων, καλιούχων, μεταλλικών, υποτονικών νερών όπως επιβεβαιώνεται από προσεγμένες χημικές αναλύσεις. Ο ιαματικός φυσικός πόρος είναι ελεύθερος μικροβιακού φορτίου και περιέχει ελάχιστη φυσική ραδιενέργεια. Τα λουτρά Πρέβεζας ενδείκνυνται για παθήσεις όπως αυτές των ρευματικών και αυτοάνοσων νοσημάτων, της ρευματοειδούς αρθρίτιδας, της οστεοαρθρίτιδας ισχίου και γόνατος, ρευματοπαθείων και δερματοπαθειών. Το 2013 ο δήμος Πρέβεζας αξιοποίησε την πηγή με δημιουργία υδροθεραπευτηρίου.
Δυτική Ελλάδα
Σε απόσταση 17 χλμ από τη Βόνιτσα, κοντά στο Άκτιο, παρά το παρακείμενο χωριό Τρύφος, βρίσκεται ιαματική πηγή ψυχρού νερού (με χημική σύσταση: HCO3- Ca- Na- Cl-Sr-K-F), υδροθειούχου, υποτονικού. Η πηγή πήρε το όνομά της από τον τάφο του Αγίου Βαρβάρου, που ήταν αρχικά ληστής. Το νερό ενδείκνυται για δερματοπάθειες, ρευματισμούς και παθήσεις στομάχου. Τα τελευταία χρόνια δεν λειτουργεί το υδροθεραπευτήριο, αλλά το νερό είναι διαθέσιμο για ποσιθεραπεία, με ευεργετική δράση σε προβλήματα του γαστρεντερολογικού Τα λουτρά της λίμνης Λυσιμαχίας ήταν γνωστά από την ελληνιστική περίοδο. Η Λυσιμαχία την εποχή εκείνη ήταν ενωμένη με τη λίμνη Τριχωνίδα. Ο βασιλιάς Λυσίμαχος, ένας από τους διαδόχους του Μεγάλου Αλεξάνδρου, είχε αναγνωρίσει τις ιαματικές ιδιότητες των πηγών και είχε ιδρύσει τα λουτρά, όπου παρεπιδημούσαν κατά καιρούς σημαντικές προσωπικότητες του ελληνιστικού κόσμου.Σήμερα είναι γνωστά με το όνομα Λουτρά Χέλοβας και δεν χρησιμοποιούνται. Στη νότια όχθη της λίμνης όμως, λειτουργεί το υδροθεραπευτήριο Μουρστιάνου, που προσπαθεί να εδραιωθεί στο χώρο της υδροθεραπείας. . μικρογραφία|Η λίμνη Τριχωνίδα Στις όχθες της Τριχωνίδας, κοντά στη Μυρτιά και το Θέρμο, βρίσκονται τα ιαματικά λουτρά με την ονομασία "Κόκκινο Στεφάνι". Το νερό είναι ψυχρό, υδροθειούχο, υποτονικό και ενδείκνυται για ρευματοπάθειες, εκζέματα, ισχιαλγίες και γυναικολογικές παθήσεις. Οι εγκαταστάσεις του λουτροθεραπευτηρίου ανακαινίστηκαν πρόσφατα και συνδυάζονται με τις τουριστικές υποδομές της Τριχωνίδας και του Θέρμου. Τα Λουτρά της Στάχτης βρίσκονται στην Ορεινή Ναυπακτία και είναι γνωστά από την Αρχαιότητα, συνδέονται δε με το μυθολογικό κύκλο του Ηρακλή, όπως και άλλες τοποθεσίες της Αιτωλοακαρνανίας. Το υδροθεραπευτήριο βρίσκεται σε περιοχή φυσικού κάλλους, έκτασης 95 στρεμμάτων, και ο Δήμος Ναυπακτίας προσπαθεί τα τελευταία χρόνια να προχωρήσει σε ολοκληρωμένη τουριστική ανάπτυξη της περιοχής. μικρογραφία|δεξιά|Το υδροθεραπευτήριο του Καϊάφα Τα ιαματικά λουτρά Καϊάφα βρίσκονται κοντά στη Ζαχάρω Ηλείας. Αναβλύζουν σε σπήλαιο, στους πρόποδες του όρους Λαπίθα, και στην Αρχαιότητα ήταν αφιερωμένα στις Ανιγρίδες Νύμφες. Γύρω από τις πηγές απλώνεται η λίμνη Καϊάφα, εντός της οποίας υπάρχει νησίδα όπου έχουν κτιστεί θερμαλιστικές υποδομές. Το υδροθεραπευτήριο βρίσκεται και σήμερα στο άνοιγμα του σπηλαίου και μπορεί να μεταβεί κανείς σε αυτό με βάρκα. Τα λουτρά Καϊάφα άρχισαν να λειτουργούν το 1907, όταν ολοκληρώθηκε και η σιδηροδρομική σύνδεση με την Πάτρα. Το νερό είναι υδροχλωρονατριούχο με μεγάλη ποσότητα ελεύθερου υδρόθειου και αναβλύζει σε θερμοκρασία 32-35 βαθμών Κελσίου στο μεγάλο σπήλαιο και σε θερμοκρασία 29-34 βαθμών Κελσίου στο μικρό σπήλαιο. Είναι κατάλληλο για την αντιμετώπιση μυοσκελετικών και ρευματικών παθήσεων, καθώς και γυναικολογικών και δερματικών παθήσεων. Λειτουργεί τους μήνες Ιούνιο-Οκτώβριο.
Στερεά Ελλάδα
1 Νερό Θέρμαι Σύλλα (ΦΕΚ 2982/Β'/2014)
2 Νερό Πηγής Φρύνη − Γ. Σκουρτανιώτη (ΦΕΚ 2963/Β'/2014)
3 Νερό πηγής Αναστασίου Παπαϊωάννου (ΦΕΚ 1616/Β'/2016)
6 Νερό πηγής Κομπόγιαννη Λουτρών Αιδηψού (ΦΕΚ 2831/Β'/2015)
8 Νερό πηγής Άρτεμις (ΦΕΚ 3567/Β’/2020)
9 Νερό πηγής Ιωάννη Διαμαντή και Δημητρίου Διαμαντή (ΦΕΚ 2439/Β’/2020)
Πελοπόννησος
Στον ανατολικό μυχό του Κορινθιακού κόλπου βρίσκεται το Λουτράκι. Περίφημη λουτρόπολη και κοσμοπολίτικο θέρετρο των δεκαετιών 1960 -1980, το Λουτράκι εξακολουθεί να είναι πόλος έλξης όχι μόνο για θερμαλιστικό αλλά και για οικογενειακό τουρισμό εξαιτίας της εγγύτητάς του στην Αθήνα και την Κόρινθο. Το νερό Λουτρακίου είναι υπόθερμο Cl- Na- Mg- K- Br υποτονικό, μετρίως ραδιενεργό ιαματικό. Είναι κατάλληλο για υδροθεραπεία στο ανακαινισμένο και πλήρως εκσυγχρονισμένο δημοτικό υδροθεραπευτήριο, όπου αντιμετωπίζονται ρευματοπάθειες, αρθρίτιδες, ψωρίαση, έκζεμα και γυναικολογικές παθήσεις. Επιπλέον, υπάρχει και πηγή φυσικού μεταλλικού νερού, το οποίο εμφιαλώνεται αλλά και διατίθεται για ποσιθεραπεία σε κέντρα του Λουτρακίου. Προς το νότιο άκρο του αρχαίου λιμένος των Κεγχρεών, περίπου 10 χλμ από την Κόρινθο στο δρόμο της Επιδαύρου, αναβλύζει δίπλα στη θάλασσα ιαματική πηγή. Ο μύθος θέλει να λούζεται εκεί η Ωραία Ελένη της Σπάρτης, εξ ου και το όνομα. Δεν υπάρχουν εγκαταστάσεις θερμαλισμού, αλλά οι λουόμενοι απολαμβάνουν τα ιαματικά λουτρά παράλληλα και με τα θαλάσσια μπάνια τους θερινούς κυρίως μήνες. Στη χερσόνησο της Τροιζηνίας βρίσκεται η λουτρόπολη των Μεθάνων, στους πρόποδες ενός ηφαιστειογενούς όρους. Σύμφωνα με τον Παυσανία, οι ιαματικές πηγές στην περιοχή εμφανίστηκαν ξαφνικά, όταν στα μέσα του 3ου αι. π.Χ. σημειώθηκε μια έκρηξη στην Καμμένη. Συστηματική αξιοποίηση των χλωρονατριούχων πηγών των Μεθάνων ξεκίνησε τη δεκαετία του 1870 και ολοκληρώθηκε το 1904 με την κατασκευή των πρώτων λίθινων λουτήρων. Το 1912 κατασκευάστηκε το πρώτο υδροθεραπευτήριο και το 1917 το μεγάλο υδροθεραπευτήριο που βλέπουμε και σήμερα, ενδεχομένως σε αρχιτεκτονικό σχέδιο του Ερνέστου Τσίλλερ. Το 1930 κτίστηκε το υδροθεραπευτήριο για τις θειούχες πηγές της περιοχής. Οι ιαματικές πηγές Ηραίας βρίσκονται στην Αρκαδία και είναι οι μόνες στην κεντρική Πελοπόννησο. Το υδροθεραπευτήριο λειτουργεί επίσημα, με υπουργική απόφαση, από το 1900. Η ιαματική πηγή ήταν γνωστή από την Αρχαιότητα, ενώ κατά την οθωμανική περίοδο ήταν γνωστή με το όνομα "Βρωμονέρι". Σήμερα το υδροθεραπευτήριο λειτουργεί υπό την αιγίδα της Δημοτικής Κοινωφελούς Επιχείρησης Γορτυνίας, ενώ το ιαματικό νερό ενδείκνυται για ρευματοπάθειες, αρθρίτιδες, γυναικολογικές παθήσεις και παθήσεις του ήπατος και της χοληδόχου κύστεως.
Σημειώσεις
<div style=""> <references group="Σημ" />
Παραπομπές
<div style="">
Ούλριχ Β΄ της Βυρτεμβέργης
Ο Ούλριχ Β΄, γερμ. Ulrich II (π. 1254 - 18 Σεπτεμβρίου 1279) από τον Οίκο της Βυρτεμβέργης ήταν κόμης της Βυρτεμβέργης (1265-1279).
Βιογραφία
Ήταν ο πρωτότοκος γιος του Ούλριχ Α΄ κόμη της Βυρτεμβέργης και της Μέχτιλτ, κόρης του Χέρμαν Ε΄ μαργράβου του Μπάντεν-Μπάντεν.
Το 1265 διαδέχθηκε τον πατέρα του. Ήταν 11 ετών και μάλλον ανέλαβε επίτροπος ο Χάρτμαν Β΄ κόμης του Γκρύνινγκεν. Για πρώτη φορά ο Ούλριχ Β΄ αναφέρεται σε έγγραφα του 1270.
Το 1279 απεβίωσε σε ηλικία 25 ετών και τον διαδέχθηκε ο νεότερος, ετεροθαλής αδελφός του Έμπερχαρτ Α΄. Τάφηκε στο ναό του Μπόιτελσμπαχ και π. το 1318 η σορός του μεταφέρθηκε στο Στίφτσκιρχε στη Στουτγάρδη.
Οικογένεια
Δεν γνωρίζουμε αν νυμφεύτηκε.
Παραπομπές
Κατηγορία:Κόμητες της Γερμανίας Κατηγορία:Οίκος της Βυρτεμβέργης
Άγιος Ιωάννης Χανίων
Ο Άγιος Ιωάννης είναι χωριό και έδρα ομώνυμης κοινότητας του δήμου Σφακίων στην περιφερειακή ενότητα Χανίων της Κρήτης. Βρίσκεται σε υψόμετρο 780 μέτρων, στις νότιες πλαγιές των Λευκών Ορέων. Πάνω από το χωριό βρίσκεται το οροπέδιο Κρούσια και η ψηλότερη κορυφή των Λευκών Ορέων, η Πάχνη.
Ιστορία
Ο Άγιος Ιωάννης αναφέρεται από τον Φραντσέσκο Μπαρότσι το 1577 ως S. Zuanne, ενώ όπως και τα άλλα χωριά των Σφακίων δεν αναφέρεται στις ενετικές απογραφές. Μετά την αποτυχημένη επανάσταση του 1770, ο Δασκαλογιάννης κατέφυγε στο οροπέδιο Κρούσια. Το 1823, κατά την διάρκεια της επανάστασης του 1823, 32 επαναστάτες προσπάθησαν να αναχαιτήσουν τον Χουσεΐν Μπέη με τον αιγυπτιακό στρατό, ο οποίος καταδίωκε γυναίκες και παιδιά από τα Σφακιά που έτρεχαν προς το φαράγγι της Σαμαριάς για να σωθούν. Στην αιγυπτιακή απογραφή του 1834, ο Άγιος Ιωάννης κατοικούνταν από 40 χριστιανικές οικογένειες. Το 1881 είχε οριστεί έδρα ομώνυμου δήμου, στον οποίο υπάγονταν επίσης η Αράδενα, η Σαμαριά και η Αγία Ρουμέλη, και είχε 238 κατοίκους.
Η δημογραφική πορεία του χωριού σύμφωνα με τις απογραφές:
Αξιοθέατα
thumb|250px|Ο ναός του Αγίου Παύλου Στον Άγιο Ιωάννη σώζονται παλιές εκκλησίες. Η εκκλησία του Αγίου Ιωάννου, ο οποίος σύμφωνα με τον Στέργιο Σπανάκη έδωσε το όνομά της στο χωριό, και είναι αγιογραφημένος, με τις τοιχογραφίες να χρονολούνται από τον 14ο αιώνα. Η εκκλησία της Παναγίας είναι διακοσμημένη με τοιχογραφίες του 14ου αιώνα οι οποίες σώζονται σε καλή κατάσταση. Η εκκλησία του Αγίου Παύλου, η οποία βρίσκεται κοντά στη θάλασσα, χτίστηκε από τον Άη Κυρ Γιάννη τον Ερημίτη το πρώτο μισό του 11ου αιώνα σε ανάμνηση της διέλευσης του αποστόλου Παύλου από το σημείο και είναι αγιογραφημένος. Ο κοιμητηριακός ναός είναι αφιερωμένος στον Άγιο Γεώργιο.
Κοντά στον Άγιο Ιωάννη σώζεται σε ημιερειπομένη κατάσταση κούλες (οχυρωματικός τουρκικός πύργος), ο οποίος επόπτευε τα νότια παράλια της Κρήτης. Σώζονται οι δεξαμένες του.
Διοικητικά
Αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με τον οικισμό Αράδαινα αποτελούν την κοινότητα Αγίου Ιωάννου που υπάγεται στο δήμο Χανίων ενώ σύμφωνα με την απογραφή του 2011 ως πληθυσμό 29 κατοίκους.
Παραπομπές
Κατηγορία:Χωριά του νομού Χανίων Κατηγορία:Σφακιά
Θάλασσα της Ιρουάζ
μικρογραφία|402x402εσ|Η Θάλασσα Ιρουάζ Η Ιρουάζ ή θάλασσα της Ιρουάζ (γαλλικά: Iroise) είναι το τμήμα του Ατλαντικού Ωκεανού που εκτείνεται ανάμεσα στα νησιά Ιλ ντε Σαν και Ουεσάν στα ανοικτά των ακτών της Βρετάνης στη βορειοδυτική Γαλλία. Συμπεριλαμβάνεται στην Κελτική Θάλασσα, με σύνορα προς τα βόρεια και δυτικά το υπόλοιπο της Κελτικής Θάλασσας και προς τα νότια τον Βισκαϊκό κόλπο.
Είναι μια από τις πιο επικίνδυνες θάλασσες στην Ευρώπη για θαλάσσια σκάφη καθώς το χειμώνα υπάρχουν συχνά βίαιες καταιγίδες με τεράστια κύματα. Είναι επίσης μία από τις πλουσιότερες περιοχές για τη θαλάσσια ζωή και χαρακτηρίστηκε ως ένα από τα φυσικά καταφύγια βιόσφαιρας της UNESCO από το 1988 και ως το πρώτο θαλάσσιο πάρκο της Γαλλίας από τον Οκτώβριο του 2007.
Όνομα και έκταση
αριστερά|μικρογραφία|Ο φάρος στο ακρωτήριο Σαιν Ματιέ στη Βρετάνη Το όνομα καταγράφεται για πρώτη φορά στη συλλογή ναυτικών χαρτών Neptune francois του 1693 ως Πέρασμα, κανάλι Ιρουάζ (Le Passage de l'Yroise). Ως Ιρουάζ τον 19ο αιώνα και ως Θάλασσα της Ιρουάζ (mer d'Iroise) στη δεκαετία του 1970, από τους εξερευνητές του βυθού. Το όνομα φαίνεται να έχει καθοριστεί όχι από τους ντόπιους ναυτικούς, αλλά από το προσωπικό στη ναυτική βάση της Βρέστης.
Οι χάρτες του 18ου αιώνα αναγνώριζαν ως «Κανάλι Ιρουάζ» τη θαλάσσια περιοχή βορειοδυτικά από το ακρωτήριο Σαιν Ματιέ (Pointe Saint-Mathieu) έως τα νότια της νήσου Ουεσάν. Από τον 19ο αιώνα όμως, ο όρος Ιρουάζ περιλαμβάνει όλη τη θάλασσα κατά μήκος της δυτικής ακτής της Βρετάνης μεταξύ των νησιών Ιλ ντε Σαν και Ουεσάν.
Η προέλευση της ονομασίας Ιρουάζ είναι σκοτεινή και υπάρχουν πολλές σχετικές θεωρίες, με πιθανότερη την πρώτη:
Από τη δεκαετία του 1990, ο όρος Ιρουάζ έγινε πολύ δημοφιλής στο νομό Φινιστέρ, όπως φαίνεται από την ονομασία πολλών τοπικών επιχειρήσεων και ενώσεων. Η θάλασσα Ιρουάζ έδωσε το όνομά της στη γέφυρα Πον ντ'Ιρουάζ (Pont de l'Iroise) που εγκαινιάστηκε στο Φινιστέρ το 1994. μικρογραφία|Φάρος στο νησί [[Ουεσάν]]
Τοποθεσία και περιβάλλον
Η ακτογραμμή της Ιρουάζ αποτελείται από μια πλούσια ποικιλία από παραλίες, βραχώδεις πλαγιές, αμμόλοφους, όρμους και νησιά, όπως το Ιλ ντε Σεν και το νησί Μολέν.
Πολλοί φάροι ανεγέρθηκαν στην περιοχή για να κατευθύνουν τους ναυτικούς. Πολλοί τοπικοί μύθοι περιγράφουν χαμένα πλοία και τραγωδίες στη θάλασσα.
Δραστηριότητες
Η θάλασσα της Ιρουάζ απολαμβάνει μια ποικιλία δραστηριοτήτων. Το Γαλλικό ναυτικό δραστηριοποιείται εκεί από το 1631, όταν ιδρύθηκε η Βρέστη ως ναυτική βάση. Από τα τέλη του 20ού αιώνα, υπήρξε κέντρο υποβρύχιας δραστηριότητας, λόγω της πυρηνικής υποβρύχιας βάσης που ιδρύθηκε στο Ιλ Λονγκ στη χερσόνησο Κροζόν στον κόλπο της Βρέστης.
Η αλιεία, αν και λιγότερο σημαντική από ό,τι στο παρελθόν, εξακολουθεί να ασκείται, ιδίως μέσω των λιμένων Λε Κονκέ, Ντουαρνενέ, Καμαρέ και Βρέστη ς. Τα αλιεύματα κυμαίνονται από καβούρια έως σαρδέλες και πεσκαντρίτσες. Η περιοχή είναι επίσης δημοφιλής για ιστιοπλοΐα και αναψυχή, ιδιαίτερα στις λιγότερο εκτεθειμένες περιοχές κατά μήκος της ακτής και στον κόλπο Ντουαρνενέ. Η κατάδυση είναι επίσης ολοένα και πιο δημοφιλής, ιδιαίτερα ενόψει των πολλών προσβάσιμων ναυαγίων και του θεαματικού υποβρύχιου τοπίου. μικρογραφία|Σωσίβια λέμβος στο λιμάνι του Ντουαρνενέ
Αναζήτηση και διάσωση στη θάλασσα
Λόγω των επικίνδυνων συνθηκών στη θάλασσα, της μεγάλης πυκνότητας της ναυτιλίας και ορισμένων ναυαγίων τα τελευταία χρόνια, οι γαλλικές αρχές έχουν εισάγει ειδικές επιχειρήσεις έρευνας και διάσωσης.
Αυτές βασίζονται σε σκάφη όπως το Abeille Bourbon, καθώς και σε πολλές μεγάλες σωσίβιες λέμβους που βρίσκονται στα λιμάνια Λε Κονκέ, Ντουαρνενέ, Καμαρέ, Μολέν και Ουεσάν.
Θαλάσσιο πάρκο
Παρά τις μεγάλες πετρελαιοκηλίδες και τις περιπτώσεις υπεραλίευσης, η θάλασσα Ιρουάζ εξακολουθεί να είναι πλούσια σε χλωρίδα και πανίδα. Είναι ιδιαίτερα γνωστή για το λαβράκι της, τα κοπάδια δελφινιών, φώκιες, θαλάσσιες ενυδρίδες, αστακούς και, κατά καιρούς, καρχαρίες και φάλαινες. Οι πολλές ποικιλίες θαλάσσιων πτηνών περιλαμβάνουν ανάμεσα σε άλλα είδη κορμοράνους και ερωδιούς. Η θάλασσα αναγνωρίζεται επίσης ως το πλουσιότερο περιβάλλον για φύκια στην Ευρώπη, με περίπου 300 είδη.
Ως αποτέλεσμα, στις 2 Οκτωβρίου 2007, οι γαλλικές αρχές χαρακτήρισαν την περιοχή αυτή ως το πρώτο θαλάσσιο πάρκο της χώρας, το οποίο ονομάστηκε επίσημα Parc naturel marin d'Iroise. Οι τρεις κύριοι στόχοι του είναι να αυξηθεί η γνώση του θαλάσσιου περιβάλλοντος, να προστατευθούν τα ενδιαιτήματα και τα είδη της περιοχής και να αναπτυχθούν θαλάσσιες δραστηριότητες κάθε είδους. Το θαλάσσιο πάρκο Ιρουάζ καλύπτει έκταση 3.550 τετραγωνικών χιλιομέτρων από το γεωγραφικό πλάτος 48 ° 31'Β (τη βόρεια ακτή του Ουεσάν) και το γεωγραφικό πλάτος 47 ° 59'Β (νότια ακτή του Ιλ ντε Σεν), τις ακτές της ηπειρωτικής χώρας προς ανατολάς εκτός από τον κόλπο της Βρέστης και το όριο των 12 ναυτικών μιλίων (22 χλμ.) στα γαλλικά χωρικά ύδατα προς τα δυτικά.
Παραπομπές
Κατηγορία:Βρετάνη
Χειρομορφία (χημεία)
Χειρομορφία ονομάζεται στη χημεία (στην κρυσταλλογραφία καλείται και εναντιομορφία) η διάταξη ατόμων στον χώρο, στην οποία ορισμένες πράξεις συμμετρίας, για παράδειγμα ο αντικατοπτρισμός ως προς ένα επίπεδο, δεν οδηγούν στην αυτοαπεικόνιση. Ένα ή περισσότερα άτομα σε ένα μόριο είναι δυνατόν να αποτελούν ένα ή περισσότερα στερεογονικά κέντρα.
Μόρια με αυτήν την ιδιότητα ονομάζονται χειρόμορφα, μόρια χωρίς αυτήν την ιδιότητα ονομάζονται μη χειρόμορφα (ή αχειρόμορφα).
Παραδείγματα από την καθημερινή ζωή για χειρόμορφα είναι το δεξί και το αριστερό χέρι ή δύο κελύφη σαλιγκαριών το ένα δεξιόστροφο το άλλο αριστερόστροφο.
right|thumb|300px| (S)-αλανίνη (αριστερά) και (R)-αλανίνη (δεξιά) σε αμφιοντική (zwitter) μορφή
Χειρομορφία γενικά
Η χειρομορφία παρατηρείται συνήθως ως προς την διάταξη των ατόμων ή ομάδων ατόμων εν σχέσει με το στερεογονικό κέντρο (ή τα περισσότερα του ενός στερεογονικά κέντρα). Ένα άτομο άνθρακα συνδεδεμένο με τέσσερις διαφορετικές ομάδες αποτελεί στερεογονικό κέντρο, στο οποίο είναι δυνατές δύο διαφορετικές διατάξεις στον χώρο. Εκτός από το άτομο του άνθρακα και άλλα άτομα, όπως για παράδειγμα άτομα φωσφόρου, δύνανται να λειτουργήσουν ως στερεογονικά κέντρα. Καθοριστικό για την δυνατότητα λειτουργίας ως στερεογονικό κέντρο είναι να υπάρχει αδυναμία αλλαγής της σχετικής θέσης των υποκαταστών. Στην περίπτωση του φωσφόρου αυτό εγγυάται από το υψηλό ενεργειακό φράγμα περιστροφής. Το άζωτο δύναται να λειτουργεί συνήθως μόνο στα συστήματα σε ένταση ως στερεογονικό κέντρο, καθώς ταλαντώνεται με υψηλή συχνότητα και ως εκ τούτου υφίσταται συνεχώς περιστροφές. Στο στερεογονικό κέντρο το ελεύθερο ζεύγος ηλεκτρονίων θεωρείται τέταρτος υποκαταστάτης και αυτός με την χαμηλότερη προτεραιότητα.
Μόρια, τα οποία δεν συμπίπτουν με το κατοπτρικό τους είδωλο είναι λοιπόν χειρόμορφα. Οι δύο διαφορετικές κατοπτρικές μορφές ενός τέτοιου μορίου λέγονται εναντιομερή. Τα εναντιομερή μπορούν να διαχωριστούν βάσει της διαφορετικής οπτικής ενεργότητάς τους. Μίγμα με ίδιες αναλογίες των δύο εναντιομερών ονομάζεται ρακεμικό μίγμα.
Η απλούστερη περίπτωση χειρομορφίας στην οργανική χημεία είναι ένα μόριο αποτελούμενο από ένα άτομο άνθρακα, που φέρει τέσσερις διαφορετικούς υποκαταστάτες. Το άτομο άνθρακα είναι το στερεογονικό κέντρο (άλλες ονομασίες: χειρόμορφο κέντρο, ασύμμετρο κέντρο, στερεόκεντρο). Οι βασικοί συλλογισμοί και οι πρώτες μετρήσεις για την χειρομορφία οφείλονται στον Jacobus Henricus van´t Hoff και (αργότερα) στον Paul Walden. Η διάταξη στον χώρο των υποκαταστατών σε ένα στερεογονικό κέντρο σύμφωνα με τους κανόνες των R.S. Cahn, C.K. Ingold και V. Prelog (κανόνες CIP) σημειώνεται με (R) ή (S) [από το λατινικό R για rectus δεξιά και S για sinister αριστερά]. Εάν υπάρχουν περισσότερα στερεογονικά κέντρα, αυξάνεται ο αριθμός των δυνατών διαφορετικών ενώσεων. Με n στερεογονικά κέντρα προκύπτουν 2n διαφορετικές ενώσεις, αφαιρετέων όμως ενδεχομένων μέσο-ενώσεων (βλ. κάτωθι). Τα στερεογονικά κέντρα ονομάζονται σε αυτή την περίπτωση ξεχωριστά με (R) ή (S) σύμφωνα με τους κανόνες CIP. Ενώσεις που διαφέρουν σε ένα ή περισσότερα στερεογονικά κέντρα, όχι όμως σε όλα τα κέντρα ονομάζονται διαστερεομερή. Εάν ένα μόριο διαθέτει περισσότερα στερεογονικά κέντρα τα οποία όμως συμπίπτουν μεταξύ των μετά από κατοπτρισμό σε ένα επίπεδο, τότε ολόκληρο το μόριο είναι μη χειρόμορφο. Σε αυτήν την περίπτωση πρόκειται περί μέσο-ένωσης (π.χ. μέσο-τρυγικό οξύ).
Ένας παλαιότερος συμβατικός τρόπος ονομασίας εναντιομερών, που εφαρμόζεται σήμερα για την ζἀχαρη και εν μέρει για αμινοξέα, είναι η ονοματοδοσία D - και L - του κατόχου βραβείου Νόμπελ Emil Fischer (προβολή Fischer)
Πλην της χειρομορφίας ως προς στερεογονικά κέντρα (κεντρική χειρομορφία), για την καλύτερη περιγραφή της δομής ενός μορίου προσδιορίζεται και αξονική, επίπεδη και ελικοειδής χειρομορφία. Η αξονική χειρομορφία παρατηρείται π.χ. σε διφυνύλια (BINAP), τα οποία έχουν υποκατασταθεί στις ορθο-θέσεις έτσι, ώστε να παρεμποδίζεται η ελεύθερη περιστροφή γύρω από τον δεσμό C-C- στις ενώσεις αρωματικών υδρογονανθράκων. Έτσι προκύπτουν δύο ισομερή το ένα κατοπτρικό είδωλο του άλλου. Παραδείγματα για επίπεδη χειρομορφία είναι τα Ε-κυκλοοκτένια ή ορισμένα συμπλέγματα-σάντουιτς. Ο όρος ελικοειδής χειρομορφία περιγράφει την διαφορετική φορά στροφής (δεξιόστροφη, αριστερόστροφη) σε ενώσεις. Παρατηρείται π.χ. στα ελικένια.
Γενικά σε όλες τις χειρόμορφες ενώσεις δεν βρίσκεται άξονας συμμετρίας που να είναι και άξονας περιστροφής. Όπως αποδεικνύεται βάσει της θεωρίας των ομάδων, η απουσία ενός τέτοιου άξονα είναι απαιτούμενος και επαρκής όρος, για την ύπαρξη εναντιομερών. Ένας άξονας περιστροφής και συμμετρίας Sn είναι στοιχείο συμμετρίας. Το μόριο περιστρέφεται κατά 360/n μοίρες γύρω από τον άξονα και στην συνέχεια αντικατοπτρίζεται στο επίπεδο που βρίσκεται κάθετα στον άξονα. Αν το είδωλο είναι ταυτόσημο με το μόριο έχει ευρεθεί άξονας ταυτόχρονης περιστροφής και συμμετρίας.
Επιπλέον υπάρχουν και οι όροι της ψευδοχειρομορφίας (ή ψευδοασυμμετρίας) και προχειρομορφίας. Δύο υποκαταστάτες σε ένα ψευδοστερεογονικό κέντρο διαφέρουν μόνον ως προς την διαμόρφωση (configuration), είναι δηλαδή εναντιόμορφοι. Εφόσον δεν υπάρχουν άλλα στερεογονικά κέντρα, βρίσκονται στο επίπεδο συμμετρίας του μορίου, οπότε προκύπτει μη χειρομορφία (μεσο-ένωση). Σπανίως αυτός ο όρος χρησιμοποιείται και σε περιπτώσεις όπως (βλ. ), όταν οι υποκαταστάτες δεν διαφέρουν ως προς την διαμόρφωση και ως εκ τούτου το μόριο είναι χειρόμορφο. Ψευδοστερεογονικά κέντρα σημειώνονται με r και s (μικρά γραμμ.) στο σύστημα ονοματοδοσίας R/S, όπου ο (R) διαμορφωμένος υποκαταστάτης έχει υψηλότερη προτεραιότητα. Προχειρόμορφες καλούνται οι χαρακτηριστικές ομάδες που μέσω προσθήκης σε αυτές μπορούν να μετατραπούν σε στερεογονικά κέντρα. Καλό παράδειγμα είναι οι ασύμμετρες κετόνες, που π.χ. μέσω εφυδάτωσης μπορούν να μεταβληθούν σε αλκοόλες. Εδώ γίνεται διάκριση μεταξύ προσβολής από την re- ή την si- πλευρά.
Χειρομορφία παρατηρείται και σε ανόργανες ενώσεις. Στον χαλαζία υπάρχουν δύο εναντιομερής μορφές, που μπορούν να αποδοθούν σε δεξιόστροφη και αριστερόστροφη έλικα. Στην κρυσταλλογραφία υπάρχουν συνολικά ένδεκα εναντιόμορφες σημειο-ομάδες.
Η πληροφορία για την απόλυτη στερεοχημική διαμόρφωση μιας χειρόμορφης ουσίας δεν μπορεί να εξαχθεί από την φορά στροφής του πολωμένου φωτός, αλλά προκύπτει είτε από χημικούς αναλογισμούς (π.χ. μέσω αποσύνθεσης της προς εξακρίβωση ουσίας, σε μία γνωστή ένωση), είτε μέσω κρυσταλλογραφίας με ακτίνες Χ, ή με την χρήση χειρόμορφων αντιδραστηρίων μετατόπισης (shift) στην NMR φασματοσκοπία. Μόνον με τέτοια απόδειξη μπορεί να εξακριβωθεί εάν μια ένωση έχει στερεοχημική διαμόρφωση (R)- ή (S)-. Ο καθορισμός της στερεοχημικής διαμόρφωσης σε αμινοξέα και υδατάνθρακες, εκ των οποίων αρχικά ήσαν γνωστές μόνο η σχετικές στερεοχημικές διαμορφώσεις, αρχικά έγινε αυθαίρετα. Την δεκαετία του 1950 σχετικές κρυσταλλογραφικές μελέτες με ακτίνες Χ έδειξαν ότι αυτός ο τυχαίος καθορισμός της απόλυτης διαμόρφωσης, ήταν κατά τύχη ορθός (η πιθανότητα να συμβαίνει αυτό ήταν 50%).
Βιοχημεία
Η έννοια της χειρομορφίας έχει και στην βιολογία, κατ´ εξοχήν στην βιοχημεία μεγάλη σημασία. Σε όλες τις τάξεις φυσικών ουσιών προτιμάται (ή υπάρχει αποκλειστικά) πάντοτε ένα εναντιομερές. Έτσι συναντάται στην φύση π.χ. αποκλειστικά D - γλυκόζη όχι όμως L- γλυκόζη.( Υπάρχει όμως L - ζάχαρη, μάλιστα ακόμη και ζάχαρη που συναντάται και στις δύο μορφές D - και L - αλλά σε τελείως διαφορετικές περιστάσεις.)
Βιοχημικές αντιδράσεις καταλύονται με ένζυμα. Καθώς στα ένζυμα πρόκειται περί χειρομόρφων μακρομορίων, αυτά είναι σε θέση να ρυθμίζουν μια αντίδραση στερεοεκλεκτικά. Αυτό συμβαίνει μέσω ενός διαστερεοεκλεκτικού μηχανισμού, όπου από τις δύο μεταβατικές καταστάσεις των εναντιομερών προτιμάται εκείνη της οποίας η ενέργεια είναι μικρότερη, καθώς αυτή σταθεροποιείται από το ενεργό κέντρο. Έτσι από προχειρόμορφα ή μη χειρόμορφα αντιδρώντα μπορούν να συντίθενται χειρόμορφα προϊόντα. Έτσι ακολουθείται η προτίμηση ενός εναντιομερούς σε ολόκληρη την βιοχημεία και φυσιολογία. Η χειρομορφία είναι προϋπόθεση για τακτικές τριτογενής δομές, όπως για παράδειγμα η α-έλικα, που μπορεί να συντεθεί μόνον από εναντιομερικά καθαρά αμινοξέα (στην φύση L - αμινοξέα). Εναντιομερή χειρομόρφων μορίων επιδεικνύουν ως επί το πλείστον, διαφορετική φυσιολογική δράση, έχουν διαφορετική γεύση, οσμή, διαφορετική τοξικότητα και διαφορετική φαρμακολογική δράση. (αυτή η διάκριση δεν είναι όμως πάντοτε επιτρεπτή, καθώς π.χ. στην γνωστή περίπτωση του φαρμάκου Contergan ®/ θαλιδομίδη γίνεται in vivo ρακεμοποίηση.)
Μία ρακεμική βιολογία (δηλ. μίγμα 1:1 των εναντιομερών) είναι πρακτικώς αδύνατη, διότι για τα μόρια-κατοπτρικά είδωλα θα απαιτείτο ολόκληρη συσκευή σύνθεσης επίσης κατοπτρική. Τα σε ορισμένα βακτήρια σπανίως υπάρχοντα D - αμινοξέα συντίθενται σε δευτερογενή μεταβολισμό και αποτρέπουν την αποσύνθεση από πρωτεάσες.
Δεν έχει εξακριβωθεί μέχρι σήμερα, αν η προτίμηση ενός εναντιομερούς βιομορίων (π.χ σχεδόν όλα τα αμινοξέα στην φύση διαθέτουν στερεοχημική διαμόρφωση L - και όχι D - ) οφείλεται σε τυχαία εκλογή στην αρχή της εξέλιξης των ειδών, που κατόπιν αυτοεντατικοποιήθηκε ή αν υπάρχουν θεμελιώδεις αιτίες για την εκλογή αυτή. Πράγματι λόγω παραβίασης της αρχής συμμετρίας στην ασθενή αλληλεπίδραση η ενθαλπία δεν είναι ακριβώς η ίδια στα δύο εναντιομερή. Η διαφορά είναι όμως τόσο μικρή, ώστε τίθεται το ερώτημα αν έχει οιανδήποτε σημασία.
Βιβλιογραφία
Κατηγορία:Πόλωση Κατηγορία:Προέλευση της ζωής
Κιζιλορντά
Το Κιζιλορντά (καζακικά: Қызылорда), παλαιότερα γνωστό ως Κιζίλ-Ορντά, είναι πόλη του Καζακστάν.
Γεωγραφία
Βρίσκεται στο νότιο Καζακστάν και η πόλη έχει 242.462 κατοίκους (Απογραφή 2020). Αναπτύχθηκε ιστορικά γύρω από τον ποταμό Συρ Ντάρια, ο οποίος διαρρέει την πόλη, και του αρχαίου φρουρίου Κοκάντ. Ο πληθυσμός της πόλης με τα γειτονικά χωριά είναι 312.861 κάτοικοι (Απογραφή 2020). Η πόλη είναι πρωτεύουσα της Περιφέρειας Κιζιλορντά και σε αυτήν βρίσκεται το κοσμοδρόμιο Μπαικονούρ, που χρησιμοποιείται από τη Ρωσία.
Κλίμα
Το Κιζιλορντά έχει ψυχρό κλίμα ερήμου (Κλιματική ταξινόμηση Köppen BWk) με πολύ ζεστά καλοκαίρια και κρύους χειμώνες. Οι βροχοπτώσεις είναι χαμηλές όλο το χρόνο, ιδιαίτερα όμως κατά τους καλοκαιρινούς μήνες. Το χιόνι είναι συνηθισμένο, αν και ελαφρύ, το χειμώνα. Η χαμηλότερη θερμοκρασία που έχει καταγραφεί είναι -33,9 °C, που καταγράφηκε τον Φεβρουάριο του 1969 και η υψηλότερη θερμοκρασία είναι 46,0 °C, που καταγράφηκε στις 7 Ιουλίου 1975. Το νέο ρεκόρ υψηλής θερμοκρασίας των 46,5 °C καταγράφηκε στις 7 Ιουλίου 2021.
Εξωτερικοί σύνδεσμοι
Κατηγορία:Πόλεις του Καζακστάν
Προεδρικές εκλογές στην Γκαμπόν (2016)
μικρογραφία|Ο νικητής των προεδρικών εκλογών της Γκαμπόν του 2016, Ζαν Πινγκ Προεδρικές εκλογές διεξήχθησαν στην Γκαμπόν στις 27 Αυγούστου 2016. Ο κάτοχος της προεδρίας, Αλί Μπονγκό Οντίμπα έθεσε υποψηφιότητα για επανεκλογή του και αναμετρήθηκε με τον πρώην υπουργό Εξωτερικών Ζαν Πινγκ. Στις 31 Αυγούστου η εκλογική επιτροπή ανακήρυξε τον Μπονγκό νικητή των εκλογών με διαφορά λιγότερη από το 2%. Ξέσπασαν διαμαρτυρίες στην πρωτεύουσα Λιμπρεβίλ μετά την ανακοίνωση των αποτελεσμάτων.
Εκλογικό σύστημα
Ο Πρόεδρος της Γκαμπόν εκλέγεται για επτά χρόνια σε έναν και μοναδικό γύρο με το πλειοψηφικό σύστημα. Αυτό σημαίνει ότι όποιος υποψήφιος κατατάσσεται στην πρώτη θέση, σημαίνει ότι εκλέγεται,ανεξαρτήτως του κατά πόσον εξασφάλισε την απόλυτη πλειοψηφία των ψήφων. Αυτό το σύστημα θεωρείται ως μειονέκτημα για την κατακερματισμένη αντιπολίτευση, η οποία φαίνεται να έχει μικρές πιθανότητες να κερδίσει, εκτός αν οι κατέλθει στις εκλογές με έναν μόνο υποψήφιο.
Υποψήφιοι
Ο Ζαν Πινγκ, διακεκριμένος διπλωμάτης ήταν υποψήφιες με την Ένωση των Δυνάμεων της Αλλαγής, και θεωρήθηκε από κάποιους ως ο πιο σοβαρός αντίπαλος του Μπόνγκο, εγκρίθηκε επίσης να είναι υποψήφιος στις εκλογές. Επιπλέον, την έγκριση έλαβαν και 12 άλλοι υποψήφιοι, αρκετοί από τους οποίους κατήλθαν ως ανεξάρτητοι.
Εκστρατεία
Η επίσημη προεκλογική περίοδος άρχισε στις 13 Αυγούστου 2016. Μιλώντας σε μια προεκλογική συγκέντρωση, ο Μπονγκό απέρριψε τους ισχυρισμούς για την καταγωγή του, σημειώνοντας ότι "αυτοί που τον κατηγορούν βαρύνονται με την απόδειξη όσων ισχυρίζονται" και απέδωσε την εστίαση της αντιπολίτευσης στο συγκεκριμένο θέμα "επειδή (η αντιπολίτευση) δεν έχουν να παρουσιάσουν ένα καλό πρόγραμμα". Σε συνέντευξή του επέκρινε την αντιπολίτευση επειδή επικεντρώνεται σε "γελοία πράγματα" και όχι στο τι κατάφερε ο ίδιος κατά τη διάρκεια της επτάχρονης προεδρικής του θητείας. Ενώ ήταν σε εξέλιξη η προεκλογική εκστρατεία, υποσχέθηκε την καταπολέμηση της διαφθοράς και τόνισε την καταγραφή της ανάπτυξης των υποδομών. Το σύνθημα της εκστρατείας του ήταν "Ας αλλάξουμε μαζί".
Τελικά, στα μέσα Αυγούστου, σημαίνοντες υποψήφιοι της αντιπολίτευσης αποφάσισαν να κατεβάσουν κοινό ψηφοδέλτιο με επικεφαλής τον Ζαν Πινγκ, προκειμένου να αυξηθούν για την αντιπολίτευση οι  πιθανότητες να νικήσει τον Μπονγκό, καθώς η ψηφοφορία γινόταν σε έναν γύρο, κάτι που δεν ευνοούσε την κατακερματισμένη αντιπολίτευση. Οι Γκι Ενζουμπά Ενταμά, Καζιμίρ Ογιέ Μπα, Λεόν Πολ Νγκουλακιά και Άμπαα Μίνκο απέσυραν τις υποψηφιότητές τους υπέρ του Πινγκ. Η κυβέρνηση επέκρινε την κίνηση να συσπειρωθούν με τον Πινγκ ως " παζάρι με μοναδικό σκοπό να μοιραστούν προνόμια και εξουσία".
Καθώς τα κυριότερα ηγετικά στελέχη της αντιπολίτευσης είχαν υπηρετήσει σε περίοπτες θέσεις επί προεδρίας του Ομάρ Μπόνγκο (και στη συνέχεια έγιναν αντιπολίτευση μετά το θάνατό του), ο Πινγκ χαρακτηρίστηκε ως ο υποψήφιος της "παλιάς φρουράς των καλύτερων φίλων του Μπόνγκο". Έχοντας ήδη εγκαταλειφθεί από πολλούς συνεργάτες του Ομάρ Μπόνγκο το 2009, ο Μπονγκό υπονομεύθηκε κατά τα επόμενα έτη από τη συνεχιζόμενη φυγή των επιφανών πολιτικών από το κυβερνών Δημοκρατικό Κόμμα της Γκαμπόν, όπως ο Γκι Ενζουμπά Ενταμά και ο Λεόν Πολ Νγκουλακιά. Η αποδυνάμωση της οικονομίας λόγω της πτώσης των τιμών του πετρελαίου πιστεύεται ότι συνέβαλε στην δυσαρέσκεια με την κυβέρνηση και θεωρήθηκε ένας παράγοντας που θα μπορούσε να αυξήσει τις πιθανότητες να κερδίσει η αντιπολίτευση.
Αποτελέσματα
Η ψηφοφορία πραγματοποιήθηκε στις 27 Αυγούστου 2016. Μια ημέρα μετά τις εκλογές, ο Πινγκ διακήρυξε τη νίκη του και είπε ότι ήταν "ανέμενε τον απερχόμενο πρόεδρο να τον καλέσει για να τον συγχαρεί", αν και είχαν ανακοινωθεί τα επίσημα αποτελέσματα. Μόνο η εκλογική επιτροπή επιτρεπόταν από το νόμο να ανακοινώσει τα αποτελέσματα, και ο υπουργός Εσωτερικών, Πακόμ Μουμοελέ-Μπουμπεγιά (Pacôme Moubelet-Boubeya), κατηγόρησε τον Πινγκ ότι αποπειράθηκε "να χειραγωγήσει τη δημοκρατική διαδικασία", ενώ ο Μπονγκό είπε ότι "δεν πρέπει να πουλάς το δέρμα της αρκούδας πριν την σκοτώσεις". Παρ ' όλα αυτά, ο εκπρόσωπος του Μπονγκό, Αλέν Κλοντ Μπιλί Μπι Ενζέ, υποστήριξε ότι ο Μπονγκό προηγείτο και και θα επανεκλεγόταν Τα επίσημα αποτελέσματα ήταν προγραμματισμένο να ανακοινωθούν στις 30 Αυγούστου, αλλά εκείνη την ημερομηνία, ανακοινώθηκε επίσημα ότι θα καθυστερούσαν  μερικές ώρες.
Τα αποτελέσματα ανακοινώθηκαν τελικά στις 31 Αυγούστου, και έδειξαν την οριακή νίκη του Μπονγκό, ο οποίος κέρδισε το 49,8% των ψήφων έναντι 48,2% για τον Πινγκ. Η προσέλευση διαμορφώθηκε στο 59,5%. Οι εκπρόσωποι της αντιπολίτευσης στην εκλογική επιτροπή αρνήθηκαν να επιβεβαιώσουν τα αποτελέσματα, και ως εκ τούτου είχαν επιβεβαιωθεί από ψηφοφορία στην οποία τα μέλη της αντιπολίτευσης απέσχον. Οι υποστηρικτές του Πινγκ επέμειναν ότι τα ολοκληρωμένα αποτελέσματα έδειχναν ευρεία νίκη του Πινγκ με διαφορά 59% έναντι 38% για τον Μπονγκό. Ο Μπονγκό, σημειώνοντας ότι η νίκη του ήταν οριακή, τόνισε τη σημασία του να γίνει σεβαστό με ήρεμο τρόπο το αποτέλεσμα.
Επακόλουθα
Μετά την ανακοίνωση των επίσημων αποτελεσμάτων, ξέσπασαν ταραχές στη Λιμπρεβίλ στις 31 Αυγούστου, με απόπειρες να καταληφθούν τα γραφεία της εφορευτικής επιτροπής. Η Αστυνομία ήταν επί ποδός και προσπάθησε να διαλύσει τους διαδηλωτές. Το κτήριο του Κοινοβουλίου πυρπολήθηκε αργότερα την ίδια ημέρα. Την επόμενη μέρα, ο Πινγκ ισχυρίστηκε ότι η προεδρική φρουρά είχε βομβαρδίσει το αρχηγείο του κόμματός του, σκοτώνοντας δύο ανθρώπους. Ως τις 2 Σεπτεμβρίου, τουλάχιστον πέντε άνθρωποι είχαν σκοτωθεί στην πρωτεύουσα και 1.000 περισσότεροι είχαν συλληφθεί. Η διεθνής κοινότητα (ΟΗΕ, Γαλλία, ΗΠΑ) εξέφρασαν την ανησυχία τους για τις εξελίξεις.
Παρότι προηγουμένως επέκρινε το Συνταγματικό Δικαστήριο κατηγορώντας το ότι ευνοεί την κυβέρνηση, ο Πινγκ προσέφυγε σε αυτό στις 8 Σεπτεμβρίου, αμφισβητώντας τα αποτελέσματα και ελπίζοντας σε μια νέα καταμέτρηση στην επαρχία Haut-Ogooue. Ο Πινγκ προειδοποίησε στις 9 Σεπτεμβρίου, ότι αν το Δικαστήριο δεν αποφαινόταν υπέρ της επαναληπτικής καταμέτρησης, θα μπορούσε να ακολουθήσει "βαθιά και παρατεταμένη αστάθεια".
Ο Μπονγκό αμέσως κάλεσε την αντιπολίτευση να συμμετάσχουν σε διάλογο. Προβλέποντας πιθανά επεισόδια βίας,δυνάμεις ασφαλείας είχαν αναπτυχθεί σε καίρια σημεία γύρω από τη Λιμπρεβίλ, αλλά η πόλη φερόταν να ήταν ήρεμη στις 24 Σεπτεμβρίου. Την ίδια ημέρα, ο Πινγκ χαρακτήρισε την απόφαση του Δικαστηρίου ως "άδικη" και δεσμεύτηκε ότι "θα διασφαλίσουμε ότι η ψήφος του λαού της Γκαμπόν θα είναι σεβαστή." Εν τω μεταξύ, ο Μπονγκό δήλωσε σε συνέντευξή του ότι ήλπιζε να σχηματίσει μια κυβέρνηση χωρίς αποκλεισμούς, που θα μπορούσε να συμπεριλάβει τους ηγέτες της αντιπολίτευσης. Είπε, επίσης, ότι η εμπλοκή της διεθνούς κοινότητας στη διαμεσολάβηση των διαφορών δεν ήταν αναγκαία: "Μεταξύ του λαού της Γκαμπόν, ξέρουμε πώς να μιλήσουμε ο ένας στον άλλο."
Ο Μπονγκό ορκίστηκε για μία νέα προεδρική θητεία στις 27 Σεπτεμβρίου 2016. Ο πρόεδρος διόρισε τον διπλωμάτη και πρώην υπουργό Εξωτερικών Εμανιέλ Ισόζ-Ενγκοντέ, στο αξίωμα του Πρωθυπουργού, στις 28 Σεπτεμβρίου. Ο Πινγκ ανέφερε ότι στις 29 Σεπτεμβρίου θα διεξήγαγε έναν "εθνικό διάλογο χωρίς αποκλεισμούς ... για να βάλει στη θέση τους τα θεμέλια της νέας δημοκρατίας" και ζήτησε να επιβληθούν διεθνείς κυρώσεις σε όσους φέρονται να ευθύνονται για τη νόθευση των εκλογών..